DA Den Europæiske Unions Tidende L 50/5

KOMMISSIONENS FORORDNING (EF) Nr. 147/20009

af 20. februar 2009

om afgrænsning af destinationszoner for eksportrestitutioner og -afgifter og for visse eksportlicenser i forbindelse med korn og ris

(kodificeret udgave)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1) særlig artikel 170, sammenholdt med artikel 4, og

ud fra følgende betragtninger:

(1) Kommissionens forordning (EØF) nr. 2145/92 af 29. juli 1992 om ny afgrænsning af destinationszonerne for eksportrestitutioner og -afgifter og for visse eksportlicenser i forbindelse med korn og ris (2) er blevet ændret væsentligt ved flere lejligheder (3). Forordningen bør af klarheds- og rationaliseringshensyn kodificeres.

(2) Det bør fastlægges, hvilke destinationszoner der skal anvendes ved fastsættelse af restitutioner og afgifter ved udførsel af korn og ris.

(3) Foranstaltningerne i denne forordning er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter —

UDSTEDT FØLGENDE FORORDNING:

Artikel 1

De destinationszoner, som skal anvendes ved fastsættelsen af differentierede eksportrestitutioner og -afgifter, er defineret i bilag I til nærværende forordning for de produkter, der er omhandlet i litra a), b) og c) i del I samt i litra a) og b) i del II i bilag I til forordning (EF) 1234/2007.

Artikel 2

Forordning (EØF) nr. 2145/92 ophæves.

Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag III.

Artikel 3

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 20. februar 2009. På Kommissionens vegne José Manuel BARROSO Formand

(1) EFT L 299 af 16.11.2007, s. 1.

(2) EFT L 214 af 30.7.1992, s. 20.

(3) Se bilag II.

BILAG I Zone I a) Marokko Algeriet Tunesien b) Egypten Israel Libanon Syrien Tyrkiet Vestsahara c) Libyen Zone II a) Norge Færøerne Island b) Rusland (Nord) Hviderusland Zone III a) Bosnien og Hercegovina Kroatien Det hidtidige Jugoslaviens territorium, med undtagelse af Slovenien, Kroatien og Bosnien-Hercegovina b) Albanien c) Rusland (Syd) Armenien Georgien Aserbajdsjan Republikken Moldova Ukraine Kasakhstan Kirgisistan Usbekistan Tadsjikistan Turkmenistan Zone IV a) Mexico Lande og områder i Mellemamerika (undtagen AVS) b) Store og Små Antiller (undtagen AVS, Puerto Rico og OLT) og Bermuda c) Lande og områder i Sydamerika (Atlanterhavskysten) (undtagen OLT) d) Lande og områder i Sydamerika (Stillehavskysten) Zone V Den Sydafrikanske Republik Zone VI Lande og områder på Den Arabiske Halvø Jordan Irak Iran Zone VII a) Afghanistan Pakistan Indien (herunder Sikkim) Nepal Sri Lanka Bangladesh Myanmar Bhutan Øerne i Det Indiske Ocean (undtagen AVS og OLT) b) Thailand Cambodja Laos Japan Indonesien Malaysia Filippinerne c) Øvrige lande og områder i Asien og Oceanien (undtagen OLT) Australien New Zealand Zone VIII a) (AVS) Angola Antigua og Barbuda Bahamas Barbados Belize Benin Botswana Burkina Faso Burundi Cameroun Kap Verde Den Centralafrikanske Republik Comorerne (undtagen Mayotte) Congo Elfenbenskysten Djibouti Dominica Etiopien Fiji Gabon Gambia Ghana Grenada Guinea Guinea-Bissau Ækvatorialguinea Guyana Haiti Jamaica Kenya Kiribati Lesotho Liberia Madagaskar Malawi Mali Mauritius Mauretanien Mozambique Namibia Niger Nigeria Uganda Papua Ny Guinea Den Dominikanske Republik Rwanda Saint Kitts og Nevis Saint Vincent og Grenadinerne Santa Lucia Salomonøerne Samoa São Tomé og Príncipe Senegal Seychellerne Sierra Leone Somalia Sudan Surinam Swaziland Tanzania Tchad Togo Tonga Trinidad og Tobago Tuvalu Vanuatu Den Demokratiske Republik Congo Zambia Zimbabwe b) (OLT) Fransk Polynesien Ny Kaledonien og tilhørende områder Wallis og Futuna De franske besiddelser i det sydlige Indiske Ocean og Antarktis Saint Pierre og Miquelon Mayotte De Nederlandske Antiller Aruba Grønland Anguilla Caymanøerne Falklandsøerne Sydgeorgien og de sydlige Sandwichøer Turks- og Caicosøerne De Britiske Jomfruøer Montserrat Pitcairn Sankt Helene og tilhørende områder Det Britiske Antarktis’ områder Britiske områder i Det Indiske Ocean